Դևիդ Վոն

Դևիդ Օուեն Վոն (, ), ուելսցի ֆուտբոլիստ, «Նոթինգհեմ Ֆորեստ» անգլիական ֆուտբոլային ակումբի և Ուելսի ֆուտբոլի ազգային հավաքականի կիսապաշտպան։

Ֆուտբոլային կարիերան սկսել է անգլիական «Քրու Ալեքսանդրայի» կազմում։ 2007-08 թվականների մրցաշրջանում հանդես է եկել իսպանական Սեգունդայում՝ «Ռեալ Սոսիեդադի» կազմում։ Ավելի հայտնի է դարձել Պրեմիեր Լիգայում հանդես եկող «Բլեքփուլ» (2010-11 մրցաշրջանում) և «Սանդերլենդ» (2011 թվականից 2013 թվականը) անգլիական ակումբներում հանդես գալու շրջանում։ «Նոթինգհեմ Ֆորեստն» է ներկայացնում 2013 թվականից սկսած։

Ուելսի հավաքականի կազմում ֆուտբոլիստը 2003 թվականից սկսած անցկացրել է 42 հանդիպում։ Մասնակցել է երեք աշխարհի առաջնության և երեք Եվրոպայի առաջնության որակավորման փուլերի։

Կարիերա

Ակումբային

Կարիերայի սկիզբ 

Դևիդ Վոնը «Քրու Ալեքսանդրա» ֆուտբոլային ակումբի սան է։ Ակումբի գլխավոր թիմի կազմում կատարել է իր նորամուտը 2000 թվականի օգոստոսի 19-ին Անգլիայի առաջին դիվիզիոնի շրջանակներում կայացած «Բլեքբեռն Ռովերսի» դեմ խաղում։ Այս խաղը կիսապաշտպանի համար մրցաշրջանում մնում է միակը։ Հաջորդ մրցաշրջանի արդյունքներով Վոնի հաշվին կար անցկացրած 16 հանդիպում և Անգլիայի գավաթի խաղարկության շրջանակներում «Ռոտերեմ Յունայթեդի» դեմ խաղում հեղինակված գոլ։ Ակումբի համար այդ մրցաշրջանը շատ ծանր է ստացվում, և արդյունքում ակումբը, լքելով առաջին դիվիզիոնը, տեղ է զբաղեցնում երկրորդում։ Ֆուտբոլիստը մնում է «Քրուի» հետ մինչև 2007-08 մրցաշրջանի սկիզբը և այդ շրջանում հասցնում է հանդես գալ Անգլիայի և երկրորդ և երրորդ դիվիզիոններում։ 2002-03 թվականների մրցաշրջանի սկսած ուելսցին համարվել է ակումբի հիմնական կազմի ֆուտբոլիստներից մեկը և ամեն մրցաշրջանի ընթացքում անցկացրել է 30 խաղերից ավելի։

2007 թվականի օգոստոսին Դևիդ Վոնը ընդունում է Անգլիան թողնելու բարդ որոշում և ըստ իր խորհրդական Քրիս Քոուլմանի հրավերի՝ համալրում է իսպանական «Ռեալ Սոսիեդադի» կազմը։ Տրանսֆերի արժեքը կազմում է 440 հազար ֆունտ սթերլինգ։ 2007 թվականի սեպտեմբերի 1-ին Դևիդը նշում է իր նորամուտը նոր թիմի կազմում։ Սեգունդայի շրջանակներում կայացած «Էյբարի» դեմ խաղում նա դուրս է գալիս խաղադաշտ թիմի մեկնարկային կազմի հետ, խաղի ընթացքում դեղին քարտ է ստանում և հանդիպման 80-րդ րոպեին փոխարինվում է։ Նոր ակումբի կազմում անցկացրած իր երրորդ խաղում Վոնը հեղինակում է իր առաջին գոլը. նրա «զոհն» է դառնում «Լաս Պալմասի» դարպասապահ Անխել Պինդադոն։ Ընդհանուր հաշվարկով ուելսցի ֆուտբոլիստը «Ռեալ Սոսիեդադի» կազմում անցկացնում է 9 հանդիպում և 2008 թվականի օգոստոսին վերադառնում է Անգլիա։

«Բլեքփուլ» 

Վոնի կարիերայի հաջորդ ակումբն է դառնում «Բլեքփուլը»։ Ֆուտբոլիստը անգլիացիների կողմից ձեռք է բերվում 200 հազար ֆունտ սթերլինգի դիմաց՝ որպես ակումբը լքած Ուեսլի Հուլահանի փոխարինող։ Լանկշիրյան ակումբի կազմում կիսապաշտպանը նշում է իր նորամուտը 2008 թվականի օգոստոսի 9-ին Չեմպիոնշիպի շրջանակներում կայացած «Բրիստոլ Սիթիի» դեմ խաղում։ «Դոնկաստեր Ռովերսի» դարպասը 2009 թվականի փետրվարի 7-ին հեղինակված գնդակը դառնում է Վոնի համար այդ մրցաշրջանում միակը։ Համանման արդյունավետության ցուցանիշներ են գրանցվում ֆուտբոլիստի անվան դիմաց հաջորդ՝ 2009-10 մրցաշրջանում նույնպես. հոկտեմբերի 17-ին Բեն Բյորջեսի կատարած փոխանցումից նա գոլի հեղինակ է դառնում «Պլիմուտ Արգայլի» դեմ կայացած խաղում։ Այդ մրցաշրջանում Բլեքփուլին հաջողվում է հաջողության հասնել առաջնության փլեյ-օֆֆ փուլում և դուրս գալ Անգլիայի Պրեմիեր Լիգայի հարթակ։

Պրեմիեր Լիգայում Դևիդ Վոնը անցկացնում է իր առաջին հանդիպումը 2010 թվականի օգոստոսի 14-ին, ընդդեմ «Ուիգան Ատլետիկի»։ Այդ խաղը «Բլեքփուլի» համար հաղթական վախճան է ունենում և թիմը 4-0 հաշվով ջախջախիչ հաղթանակ է տանում։ 2010 թվականի նոյեմբերի 6-ին «Էվերթոնի» դարպասը հեղինակված գոլը դառնում է ուելսցու համար առաջինը Պրեմիեր Լիգայում։ 2010-11 թվականների մրցաշրջանում Դևիդ Վոնը Լիգայում ճշգրիտ փոխանցումներ կատարելու ցուցանիշով գրանցում է լավագույն արդյունքներից մեկը, ինչպես նաև աչքի է ընկնում հաջող գրոհային գործողություններով։ Այսպես. օրինակ առաջնության վերջին խաղում (ընդդեմ «Մանչեսթեր Յունայթեդի») ֆուտբոլիստը կատարել էր 52 փոխանցում, որոնցից 49-ը ճշգրիտ էին ստացվել, իսկ մեկը հանգեցրել էր Էդվին Վան դեր Սարի դարպասը հեղինակված գոլին։

Ընդհանուր հաշվարկով, 2006 թվականից 2011 թվականը կիսապաշտպանը «Բլեքփուլի» կազմում մասնակցել էր տարատեսակ մրցաշարերի, որոնց շրջանակներում մասնակցել էր 116 հանդիպման և դարձել էր 5 գոլի հեղինակ։ 2010-11 թվականների մրցաշրջանի արդյունքում «Բլեքփուլը» զբաղեցնելով նախավերջին հորիզոնականը՝ լքում է բարձրագույն դիվիզիոնը, իսկ Վոնի պայմանագրի ժամկետը լրանում է և ֆուտբոլիստը հրաժարվում է երկարաձգել այն։ 2011 թվականի գարնանը կիսապաշտպանի ծառայություններով է սկսկում հետաքրքրվել իսպանական «Վիլյառեալը», սակայն արդյունքում ուելսցու վերադարձը Իսպանիա չի կայանում։

«Սանդերլենդ» 

2011 թվականի հուլիսին Վոնը կնքելով երեք տարի ժամկետով պայմանագիր կնքելով դառնում է անգլիական «Սանդերլենդի» ֆուտբոլիստը։ Տեղափոխության ժամանակ Դևիդը հույս ուներ, որ իր նոր թիմը կկարողանա մրցաշրջանային արդյունքներով զբաղեցնել մրցաշարային աղյուսակի 10-րդ հորիզոնականից ներքև ընկած «տարածքը»։ Ուելսցին «Սանդերլենդի» կազմում կատարում է իր նորամուտը 2011 թվականի օգոստոսի 13-ին Էնֆիլդում կայացած «Լիվերպուլի» դեմ խաղում, իսկ ակումբի կազմում հեղինակում է իր առաջին գոլը 2011 թվականի դեկտեմբերի 11-ին ընդդեմ «Բլեքբեռն Ռովերսի»։ Ընդհանուր հաշվարկով Վոնը «Սանդերլենդի» կազմում անցկացնում է 2 լրիվ մրցաշրջան։ Այդ ընթացքում նա մասնակցում է 55 հանդիպման։

2013 թվականի մարտին, թիմի ֆուտբոլիստ Մարտին Օ’Նիլի ակումբը լքելու իրադարձությունից հետո Դևիդի թիմին հրաժեշտ տալու շանսերը մեծանում են։ Մինչև նոր մրցաշրջանի սկիզբը Վոնը շատ մոտ էր «Քրիսթալ Փելաս» տեղափոխվելուն, որտեղ նրան սպասում էր դեռևս «Բլեքփուլից» նրան ծանոթ՝ թիմի գլխավոր մարզիչ Իան Հոլոուեյը։ Ինչպես նաև ուելսցին հետաքրքրություն էր առաջացրել «Ռեդինգի» և «Հալլ Սիթիի» մոտ։ 2013-14 մրցաշրջանից սկսած Դևիդ Վոնը գնտվելով Պաոլո Դի Կանիոյի գլխավորության տակ, թիմի մեկնարկային կազմի հետ խաղադաշտ էր դուրս եկել ընդամենը 7 անգամ։ 2013 թվականի հոկտեմբերին Դի Կանիոյին փոխարինում է Գուստավո Պոյիետը, սակայն նրա գլխավորության տակ նույնպես Դևիդին չի հաջողվում հաստատվել թիմի մեկնարկային կազմում և ամսվա վերջում նա վարձավճարային պայմանագիր կնքելով համալրում է «Նոթինգհեմ Ֆորեստի» կազմը։

«Նոթինգհեմ ֆորեստ» 

Դևիդ Վոնի «Ֆորեստ» տեղափոխության ժամանակ ակումբի գլխավոր մարզիչ Բիլլի Դևիսը մտածում էր, որ Վոնի նման փորձառու ֆուտբոլիստը կօգնի թիմին վերադառնալ Պրեմիեր Լիգա։ Նոր թիմի կազմում ուելսցին նշում է իր նորամուտը 2013 թվականի նոյեմբերի 2-ին. Չեմպիոնշիպի շրջանակներում կայացած «Բլեքփուլի» դեմ խաղում նա դուրս է գալիս խաղադաշտ մեկնարկային կազմի հետ և խաղի վերջնամասում փոխարինվում է։ Մինչև մրցաշրջանի ավարտը Վոնը թիմի կազմում անցկացնում է ևս 8 հանդիպում և 2014 թվականի ամռանը ակումբը ձևակերպում է ֆուտբոլիստի արդեն ոչ վարձավճարով տեղափոխությունը, չնայած այն բանին, որ ֆուտբոլիստը ծնկի ծանր վնասվածքի պատճառով դուրս չէր եկել խաղադաշտ հունվարի 24-ից մինչև ապրիլի 19-ը։

Միջազգային 

Դևիդ Վոնը հանդես է եկել Ուելսի երիտասարդական հավաքականի կազմում։ Ինչպես նաև կիսապաշտպանը երկու հանդիպում է անցկացրել Ուելսի մինչև 19 տարեկանների պատանեկան հավաքականի կազմում։ 2003 թվականի մայիսի 26-ին Վոնը անցկացնում է իր առաջին հանդիպումը երկրի գլխավոր հավաքականի կազմում, որը այդ ժամանակաշրջանում գլխավորում էր Մարկ Հյուզը։ Ազգային հավաքականի կազմում անցկացնելով ևս երկու ընկերական խաղ, 2005 թվականի հոկտեմբերի 8-ին ֆուտբոլիստը առաջին անգամ դուրս է գալիս խաղադաշտ աշխարհի առաջնության որակավորման փուլի շրջանակներում (հյուսիսիռլանդացիների դեմ խաղի երկրորդ խաղակեսում փոխարինելով Ռոբերտ Էրնշոուին)։ Չորս օր անց կիսապաշտպանը մասնակցում է Ադրբեջանի հավաքականի դեմ կայացած խաղին՝ ամբողջությամբ։

2007 թվականին Դևիդ Վոնը մասնակցում է Եվրոպայի առաջնության որակավորման փուլի շրջանակներում կայացած երկու հանդիպման։ 2009 թվականի հոկտեմբերի 14-ին ֆուտբոլիստը Լիխտենշտայնի ազգային հավաքականի դեմ կայացած խաղում հեղինակում է իր առաջին գոլը ազգային հավաքականի կազմում։ Հետագայում Վոնը անցկացնում է 6 որակավորական հանդիպումներ 2012 թվականի Եվրոպայի առաջնության շրջանակներում և 7 նույն տեսակի հանդիպում՝ 2014 թվականի աշխարհի առաջնության։

2010 թվականի 2013 թվականը Վոնը անցկացրել է հավաքականում իր խաղերի մեծամասնությունը։ Սակայն 2013 թվականի նոյեմբերին կիսապաշտպանը ստիպված է լինում վնասվածքի պատճառով բաց թողնել Ֆինլանդիայի ազգային հավաքականի դեմ ընկերական խաղը, ինչից հետո երկար ժամանակ հավաքական չի հրավիրվում և հաջորդ հանդիպումը նրա կազմում անցկացնում է միայն 2014 թվականի հունիսի 4-ին։

2016 թվականի Եվրոպայի առաջնության որակավորման փուլի շրջանակներում՝ 2014 թվականին, Դևիդ Վոնը հավաքական է հրավիրվում ընդամենը մեկ անգամ։ Սեպտեմբերի 9-ին նա հայտնվում է հավաքականի պահեստային կազմի անդամնների ցանկում Անդորրայի հավաքականի դեմ արտագնա խաղին մասնակցելու նպատակով, սակայն խաղադաշտ այդպես էլ դուրս չի գալիս։ 2015 թվականի մարտի 28-ին Վոնը Իսրայելի հավաքականի դեմ խաղի երկրորդ խաղակեսում փոխարինում կատարելով՝ անցկացնում է իր առաջին հանդիպումը որակավորման փուլում։ Կիսապաշտպանը հայտնվում է 2016 թվականի Եվրոպայի առաջնության համար կազմված հավաքականի հայտացուցակում, սակայն մրցաշարի շրջանակներում ոչ մի անգամ խաղադաշտ դուրս չի գալիս։

Խաղային բնութագրում 

«Քրու Ալեքսանդրայում», իր առաջին ակումբի կազմում Դևիդ Վոնը հաստատվում է թիմի հիմնական կազմում շնորհիվ իր ունիվերսալության։ Նա օգտագործվում էր թիմի գլխավոր մարզիչ Դարիո Գրադիի կողմից ոչ միայն կիսապաշտպանության կենտրոնում, այլ նաև եզրերում։ Ֆուտբոլիստի եզրերում աշխատելու կարողությունը երևում է նաև «Բլեքփուլ» տեղափոխության ժամանակ։ Ենթադրվում էր, որ ֆուտբոլիստը այդ թիմում կխաղա կենտրոնական կիսապաշտպանի կամ աջ կիսապաշտպանի դիրքերում։ Ֆուտբոլիստը չէր հիասթափեցրել մարզչական շտաբին.

Նա իսկական կիսապաշտպանի է, քանի որ կարողանում է անել այն ինչը պետք է։

Դրա հետ միասին Հոլոուեյի գլխավորության տակ ֆուտբոլիստը որակավորվում է որպես մաքուր կենտրոնական կիսապաշտպան։ 2013-14 մրցաշրջանում, «Սանդերլենդի» կազմում խաղալիս, Վոնի մոտ արդեն նկատվում է ֆուտբոլիստի ոչ բավարար ուժեղ դիրքային խաղը թիմի պաշտպանության համար, ինչպես նաև ոչ բարձր շարժունակությունը և ուելսցու սրությունը գրոհային գործողություններում։

Ընտանիք 

Դևիդ Վոնը ամուսնացած է։ Ոնի որդի, որը ծնվել է 2007 թվականին՝ ֆուտբոլիստի «Ռեալ Սոսիեդադ» տեղափոխությունից քիչ առաջ։

Ձեռքբերումներ 
 «Բլեքփուլ»
 Չեմպիոնշիպի փլեյ-օֆֆի հաղթող (1)։ 2009-10
 «Բլեքփուլի» տարվա լավագույն ֆուտբոլիստ (1)։ 2010-11

Վիճակագրություն

Ակումբային 

Աղբյուրներ։ Soccerbase.com, Footballdatabase.eu

Ծանոթագրություններ

Արտաքին հղումներ 
 
 
 Статистика на сайте Footballdatabase.eu
 

Ուելսցի ֆուտբոլիստներ
Անգլիական ֆուտբոլի լիգայի խաղացողներ
ՈՒԵՖԱ Եվրո 2016-ի ֆուտբոլիստներ
Ֆուտբոլի կիսապաշտպաններ
Պրեմիեր Լիգայի ֆուտբոլիստներ